**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE Klaipėdos miesto savivaldybės BIUDŽETINĖMS ĮSTAIGOMS“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti ilgalaikį ir trumpalaikį turtą Klaipėdos miesto savivaldybės biudžetinėms įstaigoms.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracija ir jungtinės veiklos sutarties partneriai UAB „Nacionalinis švietimo centras“, UAB „SS Saliution“, UAB „EVP International“, UAB „Idamas“, atstovaujami atsakingo partnerio UAB „Nacionalinis švietimo centras“ 2015 m. liepos 20 d. pasirašė Paslaugų sutartį Nr. J9-1170, kurios pagrindu vykdomas projektas „Elektroninio mokinio pažymėjimo diegimas ir naudojimo užtikrinimas bendrojo ugdymo įstaigose“ (toliau – Projektas). Įgyvendindamas Projektą UAB „Nacionalinis“ švietimo centras“ sumontavo švietimo įstaigose įrangą, įdiegė sistemas ir pagamino pažymėjimus. Projekto II ir III etapų metu įgytas turtas turi būti perduotas Klaipėdos miesto savivaldybė biudžetinėms įstaigoms.

Įgyvendinant 2014 - 2020 metų Europos Sąjungos fondų investicijų projektą „Mokyklų aprūpinimas gamtos ir technologijų mokslų priemonėmis“ Klaipėdos miesto savivaldybės administracija ir Švietimo ir mokslo ministerijos Švietimo aprūpinimo centras pasirašė jungtinės veikos sutartį, kurios pagrindu Klaipėdos miesto savivaldybės švietimo įstaigoms buvo pristatytas ilgalaikis ir trumpalaikis turtas, skirtas ugdymo procesui gerinti.

2015-09-09 Klaipėdos miesto savivaldybės administracija gavo paramą iš AB „Klaipėdos nafta“ (2015-09-09 Paramos sutartis Nr. 3158), skirtą Klaipėdos Centrinio stadiono (Sportininkų g. 46, Klaipėda) rekonstrukcijai (Klaipėdos Centrinio stadiono infrastruktūros gerinimo darbai). 2016-03-10 Klaipėdos miesto savivaldybės administracija iš gautų paramos lėšų (2016-03-10 Pirkimo sutartis Nr. J9-359) nupirko Klaipėdos Centrinio stadiono purškimo sistemą. Minimas ilgalaikis turtas turi būti perduotas Klaipėdos miesto savivaldybės Sporto bazių valdymo centrui.

**3. Kokių rezultatų laukiama.**

Perdavus turtą savivaldybės biudžetinei įstaigai užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinės įstaigos veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA:

1. 2018-08-02 Švietimo skyriaus rašto Nr. VS-4563 kopija, 3 lapai;
2. 2018-06-29 Švietimo skyriaus rašto Nr. VS-4034 kopija, 4 lapai;
3. 2015-09-09 Paramos sutarties Nr. 3158 kopija, 4 lapai;
4. 2016-03-10 Pirkimo sutartis Nr. J9-359 kopija, 5 lapai.

Skyriaus vedėjas Edvardas Simokaitis